מגפת הקורונה בעיראק

מגפת הקורונה, בה חלו רבים במחלת נגיף הקורונה בעיראק, התפשטה אל המדינה בסוף פברואר 2020.

== רקע ==

ב-12 בינואר 2020 אישר ארגון הבריאות העולמי (WHO) כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019.<ref></ref><ref></ref>

שיעור התמותה במקרה של מגפת הקורונה היה נמוך בהרבה ממגפת הסארס שהתפרצה בשנת 2003 בסין,<ref name="imperial.ac.uk"></ref><ref></ref> אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי.<ref name="imperial.ac.uk"/><ref></ref>

== התפשטות המגפה ==
ב-18 בפברואר הודיעה עיראק כי היא אוסרת כניסת אזרחים מהרפובליקה העממית של סין עקב התפרצות נגיף הקורונה החדש במדינה.<ref></ref>

ב-20 בפברואר הודיעה עיראק על סגירת גבולותיה המשותפים עם איראן ואסרה על כניסת אזרחים איראנים למדינה ועל אזרחיה לטוס לאיראן בעקבות התפרצות נגיף הקורונה באיראן. אזרחים עיראקים ששהו באיראן יבדקו, ואף יידרשו להיכנס לבידוד למשך 14 יום. כמו כן, חברת התעופה העיראקית, עיראקי איירווייז הודיעה על השעיית הטיסות לאיראן.<ref></ref>

ב-24 בפברואר הודיעה עיראק על מקרה ראשון של הדבקה בנגיף הקורונה בשטחה. מדובר באזרח איראני, הלומד לימודי דת בעיר נג'ף, הנמצאת במרחק של 160 ק"מ מעיר הבירה, בגדד.

ב-25 בפברואר הודיעה ממשלת עיראק כי היא אוסרת על כניסת אזרחים זרים מאיטליה, תאילנד, קוריאה הדרומית, יפן וסינגפור לשטחה.<ref></ref>

ב-26 בפברואר הודיעה עיראק כי אוסרת את קיומן של התקהלויות והתכנסויות ציבוריות. נאסרה כניסתם של אזרחים מבחריין וכווית.<ref></ref> בנוסף על כך, נסגרו בתי ספר, אוניברסיטאות, בתי קפה ובתי קולנוע בבגדד, ומקומות ציבוריים אחרים (כולל מפגשים דתיים גדולים במהלך הרג'ב<ref></ref>) בערים נאסרו עד 7 במרץ.<ref></ref>

ב-1 במרץ דווח על מקרה ראשון של הדבקה בכורדיסטן העיראקית.<ref></ref><ref></ref>

ב-4 במרץ הודיעה עיראק על מקרה מוות ראשון בשטחה כתוצאה מהידבקות בנגיף הקורונה. הקורבן הראשון, הוא גבר בן 70 אשר נפטר מכורדיסטן העיראקית בעיר סולימאניה. הקורבן השני, הוא אדם שגר בעיר הבירה בגדד.<ref></ref>

ב-6 במרץ הודיעה עיראק כי היא אוסרת את כניסתם של אזרחים מצרפת וספרד.<ref></ref>

ב-8 במרץ דווח כי עיראק תשעה עם איראן וכווית את הסחר הבין-יבשתי ביניהן עד 15 במרץ וכי סחר ימי ואווירי בין המדינות יימשך.<ref></ref>

הודיעה ממשלת ירדן האשמית כי היא סוגרת את גבולותיה המשותפים עם עיראק לכל דבר פרט למשאיות משא, הוצאת כל האזרחים העיראקים מהמדינה השכנה למעט אלה שטסו בשדות תעופה בינלאומיים בבגדד וארביל.<ref></ref>

כמו כן, באותו היום, החליטה הממשלה האזורית הכורדית לסגור את גבולה עם איראן החל מ-16 במרץ עד לפחות חודש אפריל.<ref></ref><ref></ref><ref></ref> כמו כן, הרשויות העיראקיות גם הודיעו על סגירת נפת נג'ף למשך שבוע לכניסת אלה שאינם תושבי המחוז.<ref></ref>

ב-13 במרץ הטילה הממשלה האזורית הכורדית עוצר של יומיים בארביל וסולימאניה, שלימים התפתח להיות עוצר מוחלט של כל אזור ה-KRG ב-4 באפריל. זאת, בגלל עלייה במקרים המיוחסים לשני מפגשי הלוויה. פירוש העוצר הזה פרט למספר חנויות פרמצבטיקה מובחרות העובדות באמצעות משלוחים, כל החנויות יהיו סגורות ונאסרה תנועה (אפילו בהליכה).<ref></ref><ref></ref><ref></ref> בנוסף על כך, הודיעה הממשלה האזורית של כורדיסטן כי היא אוסרת על התכנסויות דתיות, אך לא אוכפו בקפדנות עד 4 באפריל, אז התגלה כי 2 כינוסי לוויות שנערכו בתאריכים ה-21 ו-23 במרץ היו אחראים לשליש מכל המקרים בעיר ארביל.<ref></ref><ref></ref> באותו יום הגיעה, לממשלה ידיעה על כינוס לוויה בלתי חוקי נוסף בכפר דאראטו הסמוך, שהוביל לכך שזרוואני , כוחות המשטרה של הממשל הכורדי, נאלץ לסגור את הכפר כתוצאה מכך.

בנוסף על כך, באותו היום, הודיעה ממשלת עיראק כי היא אוסרת על כניסת אזרחים מגרמניה וקטר בניסיון למנוע את התפשטות נגיף הקורונה.<ref></ref>

ב-14 במרץ דווח כי לאחר המוות הראשון בשייח' סעיד, מחוז ואסט, הוטל עוצר זמני על העיירה והיא הושבתה לאחר שזוג קשישים נפטר מהנגיף.<ref></ref>

ב-15 במרץ הודיעה הממשלה העיראקית על השעיית הטיסות לשדה התעופה בבגדד ויציאת טיסות יוצאות ממנה בין ה-17 ל-24 במרץ. באותה תקופה הטילה הממשלה עוצר בבירה בגדד.<ref></ref>

בנוסף על כך, הוטל עוצר בן שלושה ימים בעיר כרבלא.<ref></ref>

ב-18 במרץ, כל בתי הספר והאוניברסיטאות בבגדד נסגרו למשך עשרה ימים וזאת לאחר שבתי הספר היסודיים, חטיבות הביניים והעל-יסודיים קיימו חופשות ביניים מאז 16 בפברואר.<ref></ref> הם נפתחו ב-29 בנובמבר.<ref></ref>

ב-2 באפריל נציבות התקשורת והמדיה של עיראק אמרה כי היא אוסרת על סוכנות הידיעות הבינלאומית, רויטרס לפעול במדינה במשך שלושה חודשים בשל דיווחה כי מספר מקרי הנגיף הקורונה של המדינה הוא הרבה יותר גבוה מהנתונים הרשמיים. היא הוסיפה כי הסוכנות נקנסה בסכום של 20,000 דולר וביקשה להתנצל עקב הסיפור, ש"סיכן את הביטחון הלאומי".<ref></ref>

באפריל 2021 התרחשה שרפה בבית החולים לחולי קורונה ותוצאה מבעיה בבלוני חמצן. עשרות מהחולים נפטרו.

== חיילי צבא ארצות הברית בעיראק ==
ב-20 במרץ אישר כוח המשימה המשולב המנוהל על ידי אמריקה כי כוחות מסוימים ייסוגו מעיראק בגלל המגפה.<ref></ref> באותו יום הורה פיקוד המרכז של ארצות הברית על "עצירת תנועה" למשך 14 יום, דבר שמונע מכוחות ארצות הברית להיכנס לעיראק ואפגניסטן או לעזוב אותם בגלל המגפה.<ref></ref> המדינה האיסלאמית בעיראק והלבנט תכננו לנצל את הוואקום במדבר סוריה שנגרם בגלל נסיגה מזורזת הכוחות של ארצות הברית בשל הנגיף.<ref></ref>

== קישורים חיצוניים ==

== הערות שוליים ==

עיראק
קטגוריה:עיראק: היסטוריה
קטגוריה:עיראק: בריאות ורפואה
עיראק
קטגוריה:2020 בעיראק
קטגוריה:2021 בעיראק